ועדת הכספים, כנסת 25, פרוטוקול מספר 1, 2022-11-21 00:00

יואב קיש: אני פותח את הישיבה

יואב קיש:  סדר הדברים יהיה כדלקמן: דברים קצרים ממני, ואז ניגש להצבעה

יואב קיש:  לאחר ההצבעה אני אפנה את מקומי למועמד שאני מקווה שייבחר, הרב גפני, יישא דברים יושב-ראש הכנסת ולאחריו היו"ר הנבחר

יואב קיש:  אז אני ויושב-ראש הכנסת נאלץ לעזוב כי יש לנו ישיבה בוועדת החוץ והביטחון, גם כן של מינוי

יואב קיש:  מי מן החברים שירצה להישאר ולברך, הישיבה הזו תנוהל כבר על ידי חבר הכנסת גפני

יואב קיש:       ברמה האישית אני מתרגש מאוד להיות כאן

יואב קיש:  אני שמח משתי סיבות

יואב קיש:  אחת היא שאני אוהב מאוד את הרב גפני והייתי חבר בוועדות שלו במשך שנים רבות, אני חושב שהוא עשה עבודה מצוינת ואני בטוח שגם בכנסת ה-25 – אמנם הוא מתחיל כיו"ר ועדה זמנית – אני בטוח שתעשה עבודה מצוינת

יואב קיש:  אמרתי לו בשיחה שלנו שלדעתי המינוי הזה הוא התפקיד הראשון של הקואליציה והממשלה הבאה, בעזרת השם, שהולך להישאר, אז יש לו את הזכות להיות בעל התפקיד הראשון בכנסת הזאת

יואב קיש:       גם בקדנציה הקודמת היה כאן יו"ר ועדה שניסה לעבוד ולעזור, אבל לצערי הוא נתקל בשר אוצר עם אג'נדה ברורה מאוד לפגוע במגזר מסוים והוא הקרין על הוועדה הזאת ועל הכנסת כולה

יואב קיש:  אני מאמין ומקווה שבכנסת הזו ובממשלה הבאה שתבוא עלינו בקרוב לטובה זה ישתנה לחלוטין

יואב קיש:       אני בהחלט מברך אותך

יואב קיש:       עכשיו אביא להצבעה – אקרא את הנוסח ואני מבקש שלא יהיו פה הצבעות כפולות

יואב קיש:  רק מי שהם חברי הוועדה יצביעו

יואב קיש:      אגיד עוד דבר אחד, ואני אומר את זה כבר עכשיו גם כרקע לישיבה הבאה, אני לא יודע מה חברי האופוזיציה רוצים לעשות בהצבעה הזאת, שמעתי שאולי הם רוצים להתנגד

יואב קיש:  אני רוצה לומר לכם, ויש פה אנשים עם ניסיון רב גם באירועים האלה

יעקב טסלר: יש מישהו שמתנגד לגפני? לא נראה לי

יואב קיש: אני רוצה להסביר

יואב קיש:  בסדר להביע מחאה בכל מיני דרכים, זה בטח חלק מן המשחק הדמוקרטי

יואב קיש:  אני רק רוצה לומר לכם שאם תצביעו נגד זה אירוע תקדימי שלא היה, על פי מה שאני מבין, ותתקני אותי אם אני טועה, שגית, את היית פה הרבה שנים, אם את זוכרת מקרה שאופוזיציה הצביעה נגד

שגית אפיק: לא

יואב קיש: זה זכותכם

מיכל שיר סגמן: גם אף פעם לא קמה ממשלה כל כך קיצונית מאז קום המדינה, גם זה אירוע תקדימי

יואב קיש: מיכל, באמת זה מיותר עכשיו

יואב קיש:       לא אמרתי לכם איך להצביע, תעשו מה שאתם רוצים

יואב קיש:  אמרתי בצורה פשוטה שזה תקדים, בעיניי תקדים רע, בעיניי באופן אישי

יואב קיש:  תעשו מה שאתם רוצים

ולדימיר בליאק: רק אל תלמדו אותנו מה זה תקדים רע

יואב קיש: יש לי הרגשה שהמינוי יעבור בכל זאת

יואב קיש:      אני קורא את ההחלטה: "מינוי יושב-ראש הוועדה הזמנית לענייני כספים בהתאם להוראות סעיף 106(א)(1) לתקנון הכנסת

יואב קיש:  הוועדה תבחר יושב-ראש מבין חבריה לפי המלצת ועדת הכנסת"

יואב קיש:       לעניין הוועדות הזמניות מחליפה הוועדה המסדרת את ועדת הכנסת והיא החליטה להמליץ לוועדה הזמנית לענייני כספים לבחור בחבר הכנסת משה גפני כיושב-ראש הוועדה

יואב קיש:       כדי שלא תהיה טעות, איפה נועה בירן-דדון, מנהלת הוועדה המסדרת? יש ארבעה חברים מן הליכוד

יואב קיש:  כולם נמצאים פה? אם לא אז אני אצטרך להצביע

אחמד טיבי: אגב, סילמן היא בליכוד, לא להתבלבל

יואב קיש: אחמד, ניתן לך לראות שלא יהיה שום ספק

יואב קיש:      מי בעד ההחלטה? ירים את ידו

יואב קיש:       הנה, גם אימאן ח'טיב יאסין מצביעה בעד

יואב קיש:  נא לספור

אימאן ח'טיב יאסין: אנחנו בעד שהוועדה תעבוד ותעשה את העבודה לכלל החברה, בגלל זה אני כאן, בגלל זה אני בעד

טמיר כהן: תשעה בעד

יואב קיש: לא ספרתם טוב

יואב קיש:  נעשה הצבעה שמית

יואב קיש:  לא יכול להיות, צריך להיות 11 בעד

יואב קיש:  אנחנו תשעה מן הקואליציה, שמונה מן האופוזיציה

יואב קיש:  ראיתי שניים מן האופוזיציה שתמכו

יואב קיש:  היה צריך להיות 11 בעד

יואב קיש:  נערוך הצבעה שמית

יואב קיש: עידית סילמן – בעד ניסים ואטורי – בעד שלום דנינו – בעד  אלי דלאל – בעד יצחק שמעון וסרלאוף – בעד אוהד טל – בעד חיים ביטון – בעד  ינון אזולאי – בעד מיכל שיר סגמן – נגד  ולדימיר בליאק – נגד  נעמה לזימי – אינה נוכחת  מיכאל ביטון – אינו נוכח  שרן מרים השכל – אינה נוכחת  יבגני סובה – אינו נוכח אימאן ח'טיב יאסין – בעד  אחמד טיבי – בעד  משה גפני – בעד      

יואב קיש: נגד – 2  

יואב קיש: ההצעה לבחור את חבר הכנסת גפני ליושב-ראש הוועדה הזמנית לענייני כספים אושרה

טמיר כהן: 11 בעד, 2 נגד

יואב קיש: תודה

יואב קיש:  ההצעה אושרה

יואב קיש:       אני מפנה את מקומי ליושב-ראש הנבחר, בבקשה

משה גפני: תודה רבה, אדוני היושב-ראש

משה גפני:  תודה רבה לכל החברים שתמכו ושהתנגדו

משה גפני:  בסופו של דבר הבחירה התקיימה

משה גפני:       אדוני יושב-ראש הכנסת, אני מודה לכם על ההליך הזה

משה גפני:  הגיע הזמן שתהיה משילות קבועה

משה גפני:  אני מקווה שאכן כך יהיה

משה גפני:       אדוני יושב-ראש הכנסת, בבקשה

מיקי לוי: תודה רבה לך, חבר הכנסת גפני

מיקי לוי:  אני מניח שהמינוי הזמני יהפוך למינוי קבוע

מיקי לוי:  לאורך השנים הטבעת את חותמך על הוועדה הזו

מיקי לוי:       לחברי הכנסת החדשים אני יכול להגיד, זו אחת הוועדות החשובות ביותר

מיקי לוי:  אתם יודעים מה: החשובה ביותר, שקובעת את כל ההתנהלות הכלכלית והכספית של מדינת ישראל

מיקי לוי:  כך גם הוועדה המשותפת של ועדת הכספים וועדת החוץ והביטחון, עדיין יש צורך להעביר לשם נושאים כאלה או אחרים שהם נושאים כספיים

מיקי לוי:       ישבתי בוועדה הזאת במצטבר עשר שנים פלוס-מינוס, לא חשוב איפה הייתי

מיקי לוי:  תמיד איכשהו נשאבתי למקום הזה כי פה משפיעים ופה יש את טביעת האצבע – מתווכחים, רבים, צועקים ובסופו של דבר מגיעים לאיזו פשרה לטובת מדינת ישראל ואזרחיה

מיקי לוי:       גפני, אני מאחל לך הצלחה בתפקידך הישן

מיקי לוי:  אין לי בכלל ספק שתמשיך להטביע את חותמך על הוועדה

מיקי לוי:  מהכרות שלי אתך, יש נושאים רבים שאתה מתמודד איתם מעל השייכות הפוליטית, לטובת מדינת ישראל ואזרחיה

מיקי לוי:  הצלחתך היא הצלחתה של מדינת ישראל

מיקי לוי:  בהצלחה

מיקי לוי:  ולא חשובה השייכות הפוליטית

מיקי לוי:  בהצלחה, מכול הלב, חבר הכנסת גפני

משה גפני: תודה רבה

משה גפני:       יושב-ראש הכנסת היה חבר בוועדה כאשר אני הייתי יושב-ראש הוועדה

משה גפני:  אני הייתי מן הקואליציה והוא היה מן האופוזיציה

משה גפני:  לא היינו יחד, אבל ביחד עם כל החברים אשתדל לעשות את זה גם הפעם: רוב ההצבעות בוועדה היו פה אחד

משה גפני:  הגענו להסכמות, שיפרנו חוקים, עשינו דברים, כאשר לא כפי שהם הגיעו מן הממשלה הם יצאו מכאן והגיעו להצבעה

משה גפני:  החברים, גם מן האופוזיציה וגם מן הקואליציה, היו בתוך העניין הזה

משה גפני:  אני מודיע מראש, אני חייב לקואליציה בגלל שאני איש קואליציה אבל אני לא חייב בדברים היום-יומיים

משה גפני:       אני מתכוון לעשות כבר עכשיו, שמעתי הבוקר שהנגיד מתכוון להעלות את הריבית במשק

משה גפני:  המשמעות של כך היא שאנשים שיש להם היום משכנתאות יצטרכו לשלם יותר כסף

משה גפני:  אני מתכוון לקיים על זה דיון

משה גפני:  אני אמור לדבר אתו

משה גפני:  התקשרתי הבוקר

משה גפני:  אני רוצה להעלות את נושא העלייה במחירי החלב

משה גפני:  לא נברח מנושא יוקר המחיה

משה גפני:       לא יהיה שר אוצר במדינת ישראל, ולא חשוב מי זה יהיה, שיגיד לי לא לקיים דיונים בדברים הקריטיים הכלכליים-החברתיים שחשובים לכולם

משה גפני:  לא יהיה שינוי בעניין הזה

משה גפני:  אני מתכוון לקיים את הדברים האלה, לעשות את זה

משה גפני:  אני לא רוצה לעכב אתכם אבל יש לי הרבה מה לומר על ההתנהלות הזאת

משה גפני:  צריך שכאן בוועדה אנחנו נדע שהמקום הזה שונה ממקומות אחרים

משה גפני:  כאן עובדים ביחד קואליציה ואופוזיציה ועושים את מה שטוב למדינת ישראל

משה גפני:       שאלו אותי באחת ההופעות שלי, גם בשבוע שעבר באילת, למה אני הולך לוועדת הכספים

משה גפני:  הייתי יכול לקבל תפקיד שר, היו נותנים לי

משה גפני:  נכון, הרב גולדקנופ?     

יצחק גולדקנופף: כרגע אני מוכן להחליף אותך

משה גפני: שאלו: למה אתה הולך לוועדת הכספים? הסיבה הראשונה, כדי שיהיה מצב רוח, אמרתי: בגלל שאני חרדי אז אני אוהב כסף

משה גפני:  אבל אם אצטרך לענות ברצינות, האמת היא שעם האנרגיות שלי אני רוצה לטפל בכול, כל מה שזז במדינת ישראל

משה גפני:  המקום שמאפשר לעשות את זה הוא ועדת הכספים

משה גפני:  אמר יושב-ראש הכנסת, וזה דבר נכון, שכאן אפשר לעבוד בכל הנושאים שקיימים במדינת ישראל, מביטחון דרך כלכלה, כל מה שזז בסופו של דבר מגיע לוועדת הכספים, וכסף הוא פונקציה של פעילות

משה גפני:       באחת הישיבות הראשונות נצטרך להעביר העברות ועודפים שהצטברו פה לרמה בלתי מתקבלת על הדעת, נצטרך גם את זה לעשות

משה גפני:  אני מקווה שנעשה את זה כפי שצריך

משה גפני:       אני מתפלל לקדוש ברוך הוא שינחה אותי בדרך אמת

משה גפני:  זה לא פשוט ולא קל, ובמיוחד בימים הקשים האלה

משה גפני:  הרבה פעמים יש לי רצונות לעשות דברים אחרים או להגיב על דברים אחרים

משה גפני:  אני מקבל עליי את עול יושב-ראש הוועדה, להיות מי שמייצג את כולם

משה גפני:      אני מודה לכם על התמיכה ועל כך שנתתם בי אמון

משה גפני:  תודה רבה, אדוני יושב-ראש הכנסת

משה גפני:  תודה רבה, אדוני יושב-ראש הוועדה המסדרת

מיקי לוי: בהצלחה

מיקי לוי:       אני מבקש לומר משהו אישי

מיקי לוי:  פניתי למנהל רשות המיסים

מיקי לוי:  אתה יודע שגם כאשר הייתי סגן שר האוצר הייתי אחראי על רשות המיסים ועל גביית המיסים

מיקי לוי:  בסוף המיסים זה הכסף שאתם מתעסקים בו פה בוועדה, אין בלתו, הוא לא גדל על העצים

מיקי לוי:  הלכתי לעשות איזשהו סידור אישי ברשות המיסים בגבעת שאול והזדעזעתי

מיקי לוי:  יש חוסר עצום בכוח אדם: רואי חשבון, מנהלי חשבונות, עורכי דין

מיקי לוי:  פשיטת רגל אמיתית

מיקי לוי:  גם השכר שלהם הוא בושה וחרפה

מיקי לוי:  אחוזים ניכרים מן העובדים, ברמות של 35%–40% עזבו את רשות המיסים

מיקי לוי:  אם לא יהיה שם מי שיעבור על תיקי הנושים למיניהם לא יהיה כסף, לא תהיה גבייה כפי שצריך

שלמה קרעי: לא יאומן מה הממשלה האחרונה עשתה

מיקי לוי: די כבר

מיקי לוי:       אני קורא לך, אם טמיר כהן מזכיר הוועדה יוכל לרשום, לקיים דיון בנושא כוח האדם של רשות המיסים, ביחד עם הממונה על האוצר וביחד עם שר האוצר

משה גפני: אבל מי זה שר האוצר?     

מיקי לוי: זה לא חשוב

מיקי לוי:  אתם תמנו בסוף שר אוצר

מיקי לוי:  אני אומר לך שזה חלק מן הנושאים שאם אני הייתי חבר פה הייתי מביא לפתחה של הוועדה

יואב קיש: תודה רבה

יואב קיש:  אנחנו נאלצים לעזוב לישיבה בוועדת החוץ והביטחון

משה גפני: תודה רבה

משה גפני:       גברתי היועצת המשפטית לכנסת, ראיתי שיש העברה של משרד הביטחון וזה צריך ללכת לוועדה המשותפת של כספים וחוץ וביטחון

משה גפני:  בעידן הזה של ועדות זמניות מה יהיה דינה של ההעברה הזאת?     

שגית אפיק: צריך לחשוב על זה

משה גפני: צריך לראות מה עושים בגלל שזה צריך לעבור לוועדה משותפת, ושתי הוועדות הן זמניות

אורי מקלב: אני לא החבר הוותיק ביותר בוועדת הכספים אבל אני אדם שמלווה אותך שנים רבות, הלכנו ביחד בדרך ארוכה

אורי מקלב:       אני מניח שאנשים מדברים, כך אני שומע, שאתה הרב גפני שובר הרבה שיאים בכנסת, וזה נכון, שברת שיאים ואתה שובר שיאים

אורי מקלב:  אני דווקא חושב שבמקום כל השיאים, השיא הוא שאולי אתה כיהנת בהכי הרבה כנסות מאז קום המדינה

אורי מקלב:  מאז קום המדינה היו 25 כנסות, אתה כיהנת ברובן

אורי מקלב:  זה גם שיא שראוי לציון

אורי מקלב:  אנחנו גם נראה כאשר יבואו לכאן פקידי משרד האוצר, חלקם עוד לא נולדו כאשר אתה כבר כיהנת כחבר בוועדת הכספים

אורי מקלב:  אנחנו יודעים שמבחינתך אין הבדל בין מעמדות, אם אדם צעיר או לא צעיר, את כולם גם תכבד וגם תנזוף בהם כשצריך

אורי מקלב:       אני רוצה לציין נקודה אחת

אורי מקלב:  ציינת את זה בדבריך

אורי מקלב:  הוותק שלך בוועדת הכספים – לא תפקידים של שרים ולא תפקיד כיושב-ראש הכנסת, שום תפקיד אחר שהוצע לך לא לקחת, גם כשכיבדת והחשבת אותו, מכיוון שראית את עיקר הייעוד שלך והשליחות שלך בוועדת הכספים

אורי מקלב:  ראוי לציין את זה

אורי מקלב:       לא רק השליחות לכהן, אתה גם שמת דגש על שמירת מעמדה של ועדת הכספים

אורי מקלב:  אני חושב שחשובה השמירה על המעמד של ועדת הכספים, שהיא תמשיך להיות הגורם המפקח, תמשיך להיות הגורם שמשפיע על הכול, שהכול צריך לעבור דרכה

אורי מקלב:  כל הניסיונות האחרים שנעשו במשך השנים – בלמת אותם, כמובן גם בסיוע של הייעוץ המשפטי והנהלת הוועדה, כדי לשמור על המעמד של ועדת הכספים

אורי מקלב:  ראית את ועדת הכספים כגורם שבאמת בא לייצג את כל הגופים הכלכליים החשובים שיש במשק אבל גם את האזרח הקטן

אורי מקלב:  השילוב של שני הדברים הללו, וכפי שגם צוין: לא אופוזיציה ולא קואליציה

אורי מקלב:  יכול להיות שבהצבעות היו קואליציה ואופוזיציה אבל בתוכן הדיונים יש מעמד שווה ויעדים שווים והתוכן שיצקת כאן בדיוני הוועדה, היה חשוב לך מאוד שזה לא יהיה קואליציה או אופוזיציה אלא בעיקר כלל אזרחי מדינת ישראל

אורי מקלב:       אני רוצה לציין דבר אחד, בכל אופן יש כאן הרבה חברי כנסת חדשים אז ראוי לציין

אורי מקלב:  יש הרבה מה ללמוד ממך

אורי מקלב:  ציינו לא מזמן את יום ההולדת שלך

אורי מקלב:  ציינו שרבים למדו ממך

אורי מקלב:  צריך לראות איך אתה מנהל את הדיונים

אורי מקלב:  מעבר לכישרונות ומעבר לכישורים הרבים ולמיומנות הרבה ולניסיון הרב, האופן שאתה מנהל – מצד אחד לשמור על הסדר, מצד אחר להביא לידי ביטוי גם רחש קטן שיש בקצה, אם הוא ענייני וחשוב לדיון הוא יישמע

אורי מקלב:  לכן המשך הכהונה שלך בוועדה הכספים הוא טבעי

אורי מקלב:  אנחנו מברכים אותך בצורה מיוחדת

אורי מקלב:       אני רוצה לציין, הנקודה המרכזית שלך היא להתחדש

אורי מקלב:  כל יום אצלך הוא חדש, להסתער בכל שבוע על עבודת הכנסת

אורי מקלב:  יום חמישי הוא יום של טלפונים מגפני: אתה בוועדה הזאת, ראית שזה עולה לדיון? ואחרי כן עבודה בכל יום

אורי מקלב:  אין הסתאבות ואין התיישנות ואין אדישות בדבר הזה

אורי מקלב:  כל יום אתה כמו אדם רעב שמגיע לכנסת

אורי מקלב:  זה דבר שמאפיין אותך מאוד

אורי מקלב:  מכיוון שאתה תמשיך אז אין ספק שגם תצליח

משה גפני: תודה רבה, אורי

משה גפני:  עשיתי דיל עם חבר הכנסת טיבי, בגלל שהוא היה צריך לדבר עכשיו, אבל רציתי לכבד את הרב גולדקנופ

יצחק גולדקנופף: כבוד יושב-ראש ועדת הכספים, ידידי הרב משה גפני, אינה דומה שמיעה לראייה, אומרת הגמרא

יצחק גולדקנופף:  כששמעתי בחוץ שהרב משה גפני הוא יושב-ראש ועדת הכספים בצורה כל כך מכובדת, כל כך יפה, כל כך נעימה, מקובלת על כולם, איש אחד בלב אחד, חשבתי שזה דמיון, כמו שהרבה פעמים חייבים להלל אדם כשאתה מדבר עליו

יצחק גולדקנופף:  היום כשאני בא לכאן ורואה כאן הצבעה, כולם פה אחד, וגם אלה שלא רצו להצטרף זה לא בגללך אלא בגלל הממשלה הקיצונית, שאני עדיין לא יודע קיצונית במה, וגם היא לא תהיה קיצונית כפי שחושבים עליה

יצחק גולדקנופף:  אתה ראוי לשבח

יצחק גולדקנופף:  אני רוצה להגיד לך שחשוב שאתה נמצא בקרבה של יהדות התורה

יצחק גולדקנופף:       דבר שני שאני רוצה לומר לך, מה שאמרת כאן קודם, שהבוקר צלצלת כבר על נושא ששמעת שהולכים להעלות מחירים, זה מראה על אחריות שממש טמונה בלב של אדם שעוסק בנושא הזה שנים רבות

יצחק גולדקנופף:       אני מברך אותך שתצליח, שיראו בך כל פעם דברים טובים ותמצא חן ושכל בעיני אלוקים ואדם

משה גפני: תודה רבה

משה גפני:  חבר הכנסת אחמד טיבי, בבקשה

אחמד טיבי: תודה רבה

אחמד טיבי:  אני חבר כנסת ותיק בוועדת הכספים

אחמד טיבי:  הכרתי יושבי-ראש אחדים, והכרתי אותך

אחמד טיבי:  אמנם תהום מדינית פעורה בינינו אבל בכל הקשור להוגנות בעבודה בוועדת הכספים ולאמפתיה שיושב-ראש ועדה צריך לגלות כלפי נושאים ומצוקות של אחרים, בעיקר של הציבור הערבי, אתה היית שם וידעת להקשיב ולתמוך בתחנות רבות ובצמתים רבים

אחמד טיבי:  לכן לא חשבתי פעמיים אם לתמוך במועמדות שלך או אם לאו

אחמד טיבי:       אני עדיין זוכר את העמדה שלך בנושא הטבות מס לישובים ערביים בצפון, את העמדה האמיצה שלך לגבי חוק נגד מואזין, אני זוכר את העמדה שלך לגבי תקציבים לרשויות

אחמד טיבי:  אלה נושאים חשובים לנו

אחמד טיבי:  כך גם אנחנו הקשבנו למה שאתה ואני כינינו ציפור הנפש האחד של השני

אחמד טיבי:  אני אמשיך להקשיב לאחר ולגלות הבנה לדברים שמעניינים אותו

אחמד טיבי:       עדיין לא פתרנו את נושא בתי הספר הכנסייתיים בנצרת

אחמד טיבי:  חשוב שהנושא הזה ייפתר כי עדין יש במשרד האוצר מי שמעכב את הפתרון

אחמד טיבי:      יוקר המחיה הוא נושא שמעניין את כלל הציבור ומדאיג את כלל הציבור, יהודים וערבים כאחד

אחמד טיבי:  עברו כאן כמה חוקים בחודשים האחרונים, למשל על כלים מפלסטיק וכדומה, שפגעו בציבורים מסוימים

אחמד טיבי:  התנגדנו להם

אחמד טיבי:       אני מייצג את חד"ש-תע"ל בוועדה הזאת ואנחנו אופוזיציה לממשלה הזאת, אבל בוועדה הזאת הצבענו עבורך כי בכל זאת בחושך יש מין נקודת אור

אחמד טיבי:       אני מאחל לך באופן אישי הצלחה

אחמד טיבי:  תהיה לנו עבודה לא קלה ומאתגרת בוועדה הזאת, אבל בשביל זה אנחנו כאן

אחמד טיבי:  בהצלחה

משה גפני: תודה רבה, תודה אחמד

משה גפני:  חברת הכנסת עידית סילמן ואחריה ולדימיר בליאק

עידית סילמן: תודה רבה

עידית סילמן:  חבר הכנסת הרב משה גפני, אני זוכרת שלפני זמן מה ישבנו כאן כאשר חבר הכנסת לשעבר אלכס קושניר התמנה לתפקיד, ואז אמרת שאתה חצוי לשניים כי במישור האישי בירכת אותו שהוא יצליח ובמישור הציבורי לא

עידית סילמן:  אני רוצה לברך אותך שגם באישי וגם בציבורי תצליח

עידית סילמן:  אני בטוחה שאתה תצליח לעשות חיל

עידית סילמן:       בהזדמנות הזו אני רוצה להודות לך על שיתופי הפעולה הרבים שזכינו לעשות גם בכנסת האחרונה וגם אחרי שיצאתי מאותה כנסת והמשכת ללוות ולתמוך, תמיד להיות שם בעצה טובה ובעין טובה ובלב קשוב, וזה לא מובן מאליו, ותמיד לדעת לגשר על כל הפערים ולהביא לתוצאות טובות

עידית סילמן:       אני זוכרת שבזמן שבירכת את אלכס קושניר אמרת: אני עוד אחזור

עידית סילמן:  אנחנו שמחים על החזרה שלך, שמחה גדולה

עידית סילמן:  ברוך בואך לוועדה שהיא סופר-חשובה, שיש בה עשייה והוספת טוב למען עם ישראל

עידית סילמן:  אשריך

עידית סילמן:  בהצלחה

משה גפני: תודה רבה, אני מודה לך

משה גפני:  חבר הכנסת ולדימיר בליאק, בבקשה

ולדימיר בליאק: תודה רבה, אדוני היושב-ראש

ולדימיר בליאק:  אני קודם כול רוצה לומר מילה טובה לחברי שלא נמצא כאן, לחבר הכנסת לשעבר אלכס קושניר, שניהל את הוועדה בשנה האחרונה ביחד איתי כמרכז הקואליציה, ועדה שהעבירה תקציב, העבירה חוק הסדרים מן המורכבים שהיו כאן, העבירה הרבה רפורמות

ולדימיר בליאק:  זה המקום להגיד לו תודה על השנה האחרונה, על הפעילות בוועדה

ולדימיר בליאק:       זכיתי להכיר אותך בשנה האחרונה, לעבוד יחד אתך וללמוד ממך

ולדימיר בליאק:  אני חושב שזו זכות גדולה

ולדימיר בליאק:  הצבעתי נגד אבל ההצבעה שלי היא לא אישית, ההצבעה שלי היא כנגד המדיניות שהיא בעיניי מסוכנת של הממשלה שצפויה לקום כאן, ממשלה שהיא מסוכנת לא רק לעתיד הדמוקרטיה שלנו אלא גם לעתיד של כלכלת ישראל בהרבה מאוד מובנים

ולדימיר בליאק:  אני מניח שתהיה לי הזדמנות לפרט יותר

ולדימיר בליאק:       אני מניח שלא יהיה לי קל כאן בקרוב, אבל גם לך לא יהיה קל איתי

ולדימיר בליאק:  בסופו של דבר אני איש מקצוע, אני מבין בכספים

אורי מקלב: תחשוב מה הרב גפני היה אומר במקרה כזה

אורי מקלב:  הרב גפני באופוזיציה היה לוחם רציני, אפשר ללמוד ממנו

ולדימיר בליאק: אני מבין בכספים, אני מבין בכלכלה

ולדימיר בליאק:  בכל דבר טוב לכלכלת ישראל אני מבטיח לתמוך ואני בוטח שנמצא גם דרך לשתף פעולה

ולדימיר בליאק:  אני מברך אותך על המינוי

ולדימיר בליאק:  שיהיה בהצלחה

משה גפני: תודה רבה

משה גפני:  אני רוצה להצטרף לדברים שלך לגבי אלכס קושניר

משה גפני:  אנחנו היינו חברים בוועדה והוא עשה את מלאכתו טוב ויפה, רק שהוא ואני לא נמצאים על אותו מישור בגלל שהוא פעמים רבות היה מקבל הוראות מחוץ לוועדה ואילו אני לא

משה גפני:  אני לא מקבל הוראות מחוץ לוועדה

משה גפני:  על כל פנים, כך נהגתי תמיד ואני מקווה גם להמשיך

משה גפני:  הוא קיבל הוראות אבל הוא היה יושב-ראש ועדה מצוין ואני מברך אותו

אימאן ח'טיב יאסין: בוקר טוב ושעה טובה

אימאן ח'טיב יאסין:  המפלגה שלי נמצאת באופוזיציה ובכל זאת תמכתי במינוי, משתי סיבות עיקריות

אימאן ח'טיב יאסין:       סיבה ראשונה, כי אתה אדם ראוי

אימאן ח'טיב יאסין:  נכון שאנחנו לא עבדנו בקרבה בשנה האחרונה אבל הכרתי וראיתי אדם ענייני ומקצועי

אימאן ח'טיב יאסין:  מן המקום הזה יש לי ציפייה גדולה מאוד שנצליח ביחד לקדם דברים למען כלל החברה, וגם למען החברה הערבית

אימאן ח'טיב יאסין:  שנינו באים מרקע של אוכלוסיות מוחלשות שהודרו במשך שנים רבות, ואנחנו במפלגת רע"מ באנו לכאן כדי לעשות למען החברה שלנו, ואת זה אני מתכוונת גם לעשות בוועדה

אימאן ח'טיב יאסין:      סיבה שנייה, שאנחנו ברע"מ לא מתנהגים ומתנהלים על אוטומט

אימאן ח'טיב יאסין:  מה שטוב לחברה שלנו אנחנו נעשה על הצד הטוב ביותר

אימאן ח'טיב יאסין:  אין ספק, כדי לעשות דברים צריך שני צדדים

אימאן ח'טיב יאסין:  לכן, שוב, זו גם הציפייה ממך

אימאן ח'טיב יאסין:      אני רוצה להדגיש עוד שני נושאים עיקריים

אימאן ח'טיב יאסין:       הנושא הראשון, אני באמת מקווה ומצפה לעבודה עניינית בכל התוכניות הקשורות לחברה הערבית, מה שהוחלט בקדנציה הקודמת לגבי תוכנית "תקאדום"

אימאן ח'טיב יאסין:  אין ספק שזאת לא תוכנית פריבילגית לחברה הערבית

אימאן ח'טיב יאסין:  זאת תוכנית שבאה לתת מענה התחלתי לסוגיות הבוערות בתוך החברה הערבית

אימאן ח'טיב יאסין:  מכאן הציפייה שלי היא לעבודה מקצועית ועניינית

אימאן ח'טיב יאסין:      הנושא השני, חברי אחי ד"ר אחמד טיבי הזכיר את בתי הספר הכנסייתיים, אבל אני רוצה להדגיש את כל בתי הספר של המוכר הבלתי רשמי, כי יש לנו גם בתי ספר כאלה בנוסף לכנסייתיים

אימאן ח'טיב יאסין:  זו סוגיה שאנחנו ניסינו לקדם

אימאן ח'טיב יאסין:  יש לי ציפייה ותקווה עמוקה מאוד ואמונה שלמה שנוכל גם להביא תשובה ובשורה בסוגיה הזאת, כי היא נוגעת לשתי אוכלוסיות בתוך המדינה

אימאן ח'טיב יאסין:      דבר אחרון שאני רוצה להגיד, נכון, אלכס קושניר לא נמצא כאן

אימאן ח'טיב יאסין:  גם ממני מגיעה לו תודה על המאמצים הרבים שהוא עשה במהלך הקדנציה הקודמת

אימאן ח'טיב יאסין:       שוב ברכה להצלחה ולעבודה מקצועית ועניינית, שתיתן פתרונות ותביא בסופו של יום למציאות טובה יותר לכולנו

משה גפני: תודה רבה

משה גפני:  אימאן, אמרתי לחברים שלך ואני אומר גם לך: תראו בי בן-ברית בעניין הזה

משה גפני:  אני גם מייצג ציבור שנמצא באותה בעיה

משה גפני:  אם את תראי התקפות בעיתונים עלינו, על הדבר שאנחנו דורשים – הם לא מתכוונים אליכם, הם מתכוונים רק אלינו, אז תהיו רגועים

אימאן ח'טיב יאסין: יש מספיק על מה להתקיף אותנו, אז תיקח חלק מזה, לא נורא

משה גפני: הכול בסדר

משה גפני:  גננות ומורים מקבלים משכורת של חצי שכר ממה שמקבלים המקבילים להם

אימאן ח'טיב יאסין: אתה צודק

אימאן ח'טיב יאסין:  ועובדת משפחתון שאין לה שום מעמד, שאין לה שום ביטוח

אימאן ח'טיב יאסין:  יש הרבה דברים שצריך לשים על השולחן הזה

משה גפני: תודה רבה

משה גפני:  חבר הכנסת שלמה קרעי, בבקשה

שלמה קרעי: תודה, אדוני יושב-הראש

שלמה קרעי:  איזה כיף לקרוא לך מחדש "אדוני יושב-הראש" כאן בוועדה

שלמה קרעי:  אני מחובר לוועדה הזו בחבל הטבור

שלמה קרעי:  אני מתפלא ששר האוצר, מי שחושב להיות שר האוצר לא נמצא כאן

שלמה קרעי:  הוא כנראה עדיין לא יודע שהוא יצטרך אותך בכל דבר

שלמה קרעי:  אני שמח שחזרת כאן לכס היושב-ראש

שלמה קרעי:       הייתי כאן שלוש שנים וחצי כמעט ברצף כחבר ועדה ובמאבקים שנתת יד לקדם כאן, קואליציה ואופוזיציה יחדיו

שלמה קרעי:  אני עד לכך שלא לקחת שיקולים כאלה בחשבון, כמעט בכלל לא, דאגת לגופו של עניין וניהלנו כאן דברים חשובים מאוד בהנחייתך

שלמה קרעי:       לא סיימנו את הכול

שלמה קרעי:  דיברו כאן על המוכר שאינו רשמי, זה בהחלט מאבק שעוד לא נשא פרי לגמרי, התחלנו חלק וצריך בהחלט להמשיך ולהשלים אותו

שלמה קרעי:       אני סמוך ובטוח שבידיים שלך הוועדה הזאת תעשה רק טוב לכל אזרחי מדינת ישראל

שלמה קרעי:  בהצלחה

משה גפני: תודה רבה

משה גפני:  חבר הכנסת ניסים ואטורי, בבקשה

ניסים ואטורי: קודם כול, בשעה טובה ומוצלחת

ניסים ואטורי:  אני מקווה שנעשה עוד הרבה דברים טובים

ניסים ואטורי:  אמרו פה: ממשלה כזאת תקום, ויש כאן אנשים שדואגים קצת

ניסים ואטורי:  אנחנו נעשה הרבה דברים למען עם ישראל ומדינת ישראל כמובן

ניסים ואטורי:  לא נשכח את היהדות שנפגעה בהרבה מקומות, שביטלו רבני ערים וישובים

ניסים ואטורי:  הישוב שלי הפך להיות חילוני בן-לילה בגלל שהסירו את המקווה והסירו כל מיני דברים

ניסים ואטורי:  חסכו במקומות שבהם לא חייבים לחסוך, בפרוטות

ניסים ואטורי:  אני גר באלוני הבשן ברמת הגולן

משה גפני: למה הסירו את המקווה?     

ניסים ואטורי: הייתה שם בעיה

ניסים ואטורי:  אישרו שש מקוואות בשנה האחרונה אז לא קיבלנו, והמקווה כבר מתפורר אז אין איפה לטבול, טובלים שם בנהר

ניסים ואטורי:  זה דבר אחד

ניסים ואטורי:  הורידו רבני ישובים בישובים מתחת ל-2,000 תושבים, אז יש אזורי-ספר שהם ללא יהדות

ניסים ואטורי:  זה אחד הדברים הראשונים שלדעתי אנחנו צריכים לתקן

ניסים ואטורי:  ואפליה של הצפון, כמובן, אנחנו עוד נדבר על כך

ניסים ואטורי:       אני מאחל לנו שנזכה לעשות למען עם ישראל

משה גפני: תודה רבה

משה גפני:  חבר הכנסת חיים ביטון, בבקשה

חיים ביטון: הרב גפני, אני חייב לומר שהדבר המפתיע – כי אין פה בעצם הפתעה, אנשים רגילים מאוד למה שקורה – זה היכולת שלך והכישרון, שמצד אחד כולם משבחים אותך על האוניברסליות שלך בהחלטות, ומצד שני הציבור שלנו מרגיש שאתה מטפל בנו אישית

חיים ביטון:  אני חושב שזה הכישרון המיוחד בסיפור הזה

חיים ביטון:       בסיפור של חברי ינון, שנמצא פה כבר קדנציה שנייה, ואני חדש, מה שמדבק אצלך, שיוצר קצת בעייתיות בשיוך המפלגתי, אם אני אהיה פה כפי הנראה ידבק גם בי לאור מה שאני רואה עכשיו

חיים ביטון:       בהצלחה רבה לעם ישראל

משה גפני: תודה רבה

משה גפני:  דרך אגב, עם ינון אני חבר עוד מזמן אבא שלו זכרונו לברכה

משה גפני:  הייתי חבר שלו מאז ומתמיד עוד כשהוא היה בעכו ואני הכנסתי אותו לש"ס

משה גפני:  התקשרתי לאריה דרעי ואמרתי לו: יש פה איש רציני, הוא רוצה להצטרף לש"ס, למה אתה לא מכניס אותו? זה הסיפור

ינון אזולאי: אני באמת מתלבט אם לאחל לחיים להיות בקדנציה הזאת חבר ועדת הכספים או לא 

משה גפני: הכול נאמר בהומור

משה גפני:  ינון, בבקשה

ינון אזולאי: אדוני היושב-ראש – כיף להגיד את זה באמת

ינון אזולאי:       קודם כל אשלח ברכות לחברי אלכס קושניר, שהיינו בידידות אישית

ינון אזולאי:  הוא עשה פה עבודה טובה, ניהל את הוועדה

ינון אזולאי:  היו לנו הרבה חילוקי דעות אידיאולוגיים, אנחנו נמצאים באמת משני צדי המתרס, אבל ידענו גם לשבת ולעשות

ינון אזולאי:  אם לא היה מעליו שר אוצר מן הסיעה שלו אני חושב שהיינו מגיעים להישגים הרבה יותר גדולים

ינון אזולאי:      הרב גפני, אני רוצה להצטרף לדבריך שלך, שאמרת שהאצבע שלך היא לא על אוטומט, וגם שלי לא

ינון אזולאי:  אז אני הולך להיות לך אופוזיציה קשה כנראה

ינון אזולאי:  אתה יודע שיהיה קשה לי להיגמל, אצטרך מרכז גמילה מן האופוזיציה

ינון אזולאי:  הרגלת אותי למקום אחר אז אתה תצטרך לראות מה עושים עם זה

ינון אזולאי:       אני חושב שגם החופשות שלך יצטרכו להתקצר כי נעבוד כפי שצריך

ינון אזולאי:  בכל אופן אנחנו ביחד, בעזרת השם, נעשה הכול למען שיהיה טוב לעם ישראל

ינון אזולאי:      לאופוזיציה שעוד נשארה פה, מי שירצה לקנות את כל ההעברות התקציביות וההסתייגויות, יש לי מוכן את הכול, שמרתי את זה, נוציא את זה למכרז

ינון אזולאי:  מיכל שיר, לא בטוח שיש לך תקציב בשביל זה כי לקחנו לכם את כל התקציב

ינון אזולאי:       תודה רבה ושיהיה בהצלחה

משה גפני: תודה רבה

משה גפני:  חבר הכנסת אלי דלל ואחריו שלום דנינו

אליהו דלל: השם הנרדף ליו"ר ועדת הכספים זה הרב חבר הכנסת משה גפני

אליהו דלל:  אני מכיר אותך בכובע הקודם שלי מן השלטון המקומי

אליהו דלל:  אתה איש מוכשר, יצירתי, מקצועי, נותן את הבמה, בודק, שוקל, ואני מדבר על התקופה שהייתי בשלטון המקומי וביקרתי בוועדת הכספים של הכנסת במשך הרבה מאוד שנים

אליהו דלל:  יש לי את הזכות להיות חבר בוועדה הזאת בראשותך

אליהו דלל:  נאחל לך הצלחה רבה

אליהו דלל:  תודה

משה גפני: תודה רבה

משה גפני:  חבר הכנסת שלום דנינו, בבקשה

שלום דנינו: בקצרה, אני רוצה לברך אותך

שלום דנינו:  אני שמח מאוד על רוח ההסכמה שאתה מוביל בוועדה הזאת

שלום דנינו:  שיהיה לכולם בהצלחה

משה גפני: תודה רבה, מיכל שיר, בבקשה

מיכל שיר סגמן: הרב גפני, קודם כול אחזור להצבעה שהייתה

מיכל שיר סגמן:  היא הייתה הצבעת מחאה על הממשלה שעתידה לקום וכידוע לא נגד היושב-ראש

מיכל שיר סגמן:  כולם בכנסת יודעים עד כמה אתה מוערך כיושב-ראש ועדת הכספים, עד כמה אתה יודע לנהל את הוועדה הזו במקצועיות

מיכל שיר סגמן:  באמת אין הרבה אנשים שיודעים לנהל ועדות

מיכל שיר סגמן:  כחברת כנסת צעירה ישבתי כאן בהתחלה ואמרתי: איך הנחיתו אותי ישר לוועדה הזאת? ראיתי אותך מנהל אותה ביד רמה, ואמרתי: יש לי רק מה ללמוד

מיכל שיר סגמן:       אומר כמה מילים טובות על היושב-ראש היוצא, חבר הכנסת קושניר, שבאמת נתן פה את הנשמה, עבד לילות וימים כשחקן נשמה אמיתי ומגיע לו כל הכבוד הראוי על המקצועיות שלו

מיכל שיר סגמן:      הרב גפני, לפני הסיום ועם כל הברכות יש לי בקשה אחת

מיכל שיר סגמן:  יש ציבור בישראל, בין אם אנחנו אוהבים את זה ובין אם אנחנו לא אוהבים את זה, בין אם מסכימים איתו ובין אם לא מסכים איתו, זאת עובדה, בערך 50% מן הציבור במדינת ישראל שמבועת ומבוהל מן הממשלה שעומדת לקום

מיכל שיר סגמן:  התפקיד שלך כיושב-ראש ועדת הכספים, שהיא ועדה שבאמת משתדלת לא לראות דעות פוליטיות ואידיאולוגיה, אלא באמת מסתכלת על כל מקרה לגופו, אם עד היום ידעת לעשות את זה, אני חושבת שבקדנציה הנוכחית יש לך אחריות כפולה ומכופלת להרגיע קצת את הציבור

יצחק פינדרוס: הוא יכול לעשות את זה כמו אלכס? זה בסדר?     

מיכל שיר סגמן: העם שלנו יקר לנו

מיכל שיר סגמן:  להרגיע את 50% מן הציבור זה דבר חשוב וזה חלק מן האחריות שמוטלת היום גם על הכתפיים שלך כיושב-ראש ועדת הכספים

משה גפני: אני מקבל את האתגר הזה

משה גפני:  אני מסכים לחלוטין

משה גפני:  אני רק מבקש שגם את תהיי שותפה לעניין הזה

משה גפני:  אני מבקש מכולם

משה גפני:  אנחנו נמצאים פה ומייצגים את כל הציבור בישראל וצריך להרגיע את הרוחות

משה גפני:  האווירה הזאת, שהולך להיות פה אני-לא-יודע-מה – אני לא קורא הרבה עיתונים אבל כשאני קורא את העיתונים נראה לי שאני לא מזהה את המדינה הזאת

משה גפני:  מה הולך להשתנות פה? מה הולך לקרות? שאנחנו מבקשים לעשות תיקונים במשהו? אני מקבל את האתגר הזה ואני קורא לך גם כן להיות שותפה לעניין

משה גפני:      הרב פינדרוס ואחריו היועצת המשפטית לכנסת, בבקשה

יצחק פינדרוס: אני חושב שזה יום שמח

יצחק פינדרוס:  אני באמת רוצה להתחיל ממה שמיכל שיר אמרה, מן האחריות שיש על יושב-ראש הוועדה

יצחק פינדרוס:  אני חושב שהטבת לומר את זה

יצחק פינדרוס:  השוני בין מה שהיה עד היום בוועדה לבין מה שקורה כאשר הרב גפני מנהל את הוועדה הוא בדיוק השוני הזה

יצחק פינדרוס:  אמר את זה הרב גפני באופן ברור מאוד: לא מקבלים תכתיבים מבחוץ, מנהלים את הוועדה פה

יצחק פינדרוס:  אני זוכר את התקופה של הרב גפני כיושב-ראש ועדה כשהייתי פה לצדו

יצחק פינדרוס:  הוועדה התנהלה פה, עם כל החברים מן הקואליציה ומן האופוזיציה, מה שלא היה נכון בשנה האחרונה, ולא בגלל אלכס קושניר

יצחק פינדרוס:  אלכס קיבל הוראות, הוא אמר את זה מידי פעם

יצחק פינדרוס:  הוא אמר: חבר'ה, עד כאן ידי מגעת, אני לא יכול מעבר לכך

יצחק פינדרוס:  יש כאן ועדה שבה נשמע קולם של האזרחים מכל הציבורים

יצחק פינדרוס:  ייעשו כאן שינויים גם על תוכניות שיבואו מן הממשלה

יצחק פינדרוס:       אני רק מקווה, הרב גפני, שנלמד לפחות מן הדבר שהממשלה הקודמת עשתה ושהפער בוועדה לטובת הקואליציה יהיה של שלושה חברים פלוס שניים של חד"ש-תע"ל

משה גפני: תודה רבה

משה גפני:  שגית אפיק, היועצת המשפטית לכנסת, בבקשה

שגית אפיק: שימשתי יועצת משפטית לוועדה הזאת במשך כ-15 שנים ובמשך יותר ממחצית התקופה הזאת למעשה שימשת כיושב-ראש הוועדה ויצא לנו לעבוד הרבה יחד

שגית אפיק:       סיימתי עכשיו יום עיון שהעברתי לחברי הכנסת החדשים ואמרתי להם ביום העיון שהם יכולים לבחור בין האופציה לדבוק בוועדה קבועה אחת ולשבת בה מבוקר ועד ערב ולדבוק בנושאיה ולהעמיק בהם ובין לטייל בין הוועדות ולהיות חבר כנסת שמעלה נושאים בכל ועדה ומתעניין בעניינים רבים

שגית אפיק:  באופן מפתיע מאוד, במשך השנים הרבות שישבתי כאן לצדך היינו "חופרים" והיית שעות על שעות עוסק בנושאים כאן ומעמיק בהם ועוסק בדיונים ובכל מילה של הצעת החוק, וכאשר הייתי מגיעה בלילה הביתה הייתי רואה בשידורי הטלוויזיה שאתה נכחת באותו זמן גם בוועדת החינוך ובוועדת הכלכלה ובוועדת החוקה וגם שם העלית כל מיני נושאים

שגית אפיק:  זה תמיד היה מפתיע אותי מאוד, איך הספקת לעשות את כל הדברים האלה בזמן שאני הצלחתי בקושי רק לשבת כאן

שגית אפיק:  ובעודי רואה את זה בערב בטלוויזיה היית מתקשר אליי ואומר לי את כל הדברים שאנחנו צריכים לעשות מחר ואת כל הדברים שאתה מתכנן להעלות בוועדה בשבוע הקרוב

שגית אפיק:      הוועדה והכנסת זכו בכך שאתה תשמש כיו"ר ועדה מכיוון שהוועדה הזאת חשובה מאוד

שגית אפיק:  אני מקווה שהוועדה תמשיך לנהוג באופן שבו היא נהגה בכל השנים בראשותך, בדרך של הסכמות רחבות, ותחזיר ותגביר את אמון הציבור בכנסת ובחברי הכנסת

שגית אפיק:  שיהיה לך המון בהצלחה

משה גפני: תודה רבה

משה גפני:  אני שמח שאת נהיית היועצת המשפטית של הכנסת, זה קידום ומגיע לך, כולם דיברו על זה כאשר התמנית, אבל אני מצטער על כך שעזבת את הוועדה כאן

משה גפני:  אז אני מזמין אותך שמידי פעם בפעם תבואי לכאן

משה גפני:  נמצאת כאן שלומית ארליך שעושה מלאכה נאמנה

משה גפני:  תודה רבה

אורי מקלב: עוד מילה אחת

אורי מקלב:  אולי זה לא לפי הפרוטוקול אבל עלו כאן נציגים של דגל התורה הארצי

אורי מקלב:  נמצא כאן גם הרב מנחם שפירא, מנהל המחלקה המוניציפלית

אורי מקלב:  אנחנו יודעים שיש עוד דבר אחד שיקר לך מאוד כמו ועדת הכספים, אולי אפילו יותר, זה תנועת דגל התורה, שאתה משמש כיושב-ראש שלה מאז הקמתה, על כל סניפיה ונציגיה ושלוחיה

אורי מקלב:  הם יודעים שעל אף לוח הזמנים הצפוף שלך תמיד יש לך זמן גם לשמוע אותם

אורי מקלב:  הם גם מבקשים לשלוח לך ברכת הצלחה

אורי מקלב:  אתה מקדש שם שמיים ותמשיך לעשות את זה בברכה ובהצלחה

משה גפני: תודה רבה

משה גפני:       לפני שאני מסיים, אני רוצה להגיד לחברים, אמרתי את זה בהתחלה ואני אומר את זה גם עכשיו, אני מתכוון בימים הקרובים – נראה לפי סדר היום – לקיים דיון עם נגיד בנק ישראל על נושא יוקר המחיה וכמובן על ההחלטה של הוועדה המוניטרית בבנק ישראל היום להעלות את הריבית במשק

משה גפני:  המשמעות של העניין היא קשה מאוד לזוגות צעירים, למשפחות שמשלמות משכנתה

משה גפני:       עשינו כאן בוועדה את הוועדה המוניטרית

משה גפני:  זה היה אחד המקרים שבהם לקחנו מנגיד בנק ישראל סמכות, העברנו את זה לוועדת הכספים, אבל כוחו התחזק

משה גפני:  ביזור הסמכויות שלו – שלא תהיה טעות, היה פה דיון לא פשוט בוועדה איך מאשרים את השכר של עובדי בנק ישראל

משה גפני:  אמרתי שאני עוצר את דיוני הוועדה אם נגיד הבנק דאז לא מסכים שיהיה פיקוח על המשכורת של עובדי בנק ישראל ואנחנו נמשיך אותם אחרי הפסקה ארוכה

משה גפני:  כשהוא שמע את זה הוא אמר: אני מסכים, והמשכנו את הדיונים

משה גפני:  זה גם כן חלק משיטות העבודה כאן בוועדה

אורי מקלב: כשמדברים על יוקר המחיה, רוב המשפחות שלקחו משכנתה ההחזר החודשי שלהן גדל ב-1,000 שקל בחודש

משה גפני: ביקשתי מטמיר כהן גם להזמין לכאן את יושב-ראש מועצת החלב ואת כל מי שעוסקים בעניין הזה לגבי ההעלאה של מחיר מוצרי החלב, שזה דבר חמור

משה גפני:       וכמובן על שולחן הוועדה הצטברו 78 הודעות תקציביות ושבע פניות תקציביות מאושרות

משה גפני:  כל המערכת נמצאת עכשיו על השולחן וההפסקה הזאת חלקה לא טובה

משה גפני:  המציאות היא שהמשרדים כמעט ולא יכולים לעבוד כשאין את הכסף

משה גפני:  אז יהיה דיון בעניין הזה

משה גפני:       אני מודה על הברכות

משה גפני:  התרגשתי מאוד, אף על פי שזה לא הפעם הראשונה, אבל אני מודה לכם על כך

משה גפני:       אני מקווה שנעשה עבודה טובה וגם נרגיע את הרוחות בחברה הישראלית

משה גפני:  הגיע הזמן לעשות את זה

משה גפני:       תודה רבה

משה גפני:  הישיבה נעולה